**JAVNI POZIV ZA PRIJAVU KANDIDATA ZA IZVRŠAVANJE POSLOVA POMOĆNIKA U NASTAVI**

**REPUBLIKA HRVATSKA**

**Vukovarsko – srijemska županija**

**Osnovna škola Julija Benešića**

**Trg sv. Ivana Kapistrana 1, Ilok**

KLASA: 112-07/21-01/22

URBROJ: 2188-89-21-01

U Iloku, 18. kolovoza 2021. godine

U sklopu projekta „Obrazovanje bez teškoća : implementacija usluge pomoćnika u nastavi/ stručnih komunikacijskih posrednika djeci s teškoćama u razvoju UP.03.2.1.06.0009 koji se provodi u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“ UP.03.2.1.06 u okviru Europskog socijalnog fonda i Operativnog programa Učinkoviti ljudski potencijali 2014. – 2020. objavljuje

**JAVNI POZIV**

**za prijavu kandidata za izvršavanje poslova pomoćnika u nastavi u Osnovnoj školi Julija Benešića, Ilok objavljen 18. kolovoza 2021. godine**

**Broj pomoćnika u nastavi: 3**

**Mjesto rada**: Osnovna škola Julija Benešića, Trg sv. Ivana Kapistrana 1, Ilok

**Radno vrijeme:** - nepuno radno vrijeme – 20 sati ukupnog tjednog radnog vremena

( 2 pomoćnika u nastavi )

-nepuno radno vrijeme – 25 sati ukupnog tjednog radnog vremena ( 1 pomoćnik u nastavi )

**Prijevoz na rad:**  djelomično

**Vrsta ugovora:**  Ugovor o radu na određeno vrijeme, a najduže do kraja nastavne godine 2021./2022.

**I. UVJETI**

– završeno najmanje četverogodišnje srednjoškolsko obrazovanje,

– da ne postoje zapreke za zasnivanje radnog odnosa  sukladno članku 106. Zakona o odgoju i obrazovanju u osnovnoj i srednjoj školi,

-  punoljetnost,

-  hrvatsko državljanstvo,

-  zdravstvena sposobnost za obavljanje poslova radnog mjesta na koje se osoba prima.

     Na natječaj se pod jednakim uvjetima mogu javiti kandidati oba spola.

**II. OPIS POSLOVA POMOĆNIKA U NASTAVI**

       Poslovi pomoćnika u nastavi su potpora u komunikaciji i socijalnoj uključenosti, kretanju, pri uzimanju hrane, obavljanju higijenskih potreba, obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

       Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno-obrazovne skupine uzimajući u obzir individualne potrebe svakog učenika.

**III. DODATNA ZNANJA I VJEŠTINE**

       Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**IV. UGOVORNI UVJETI**

       S odabranim pomoćnicima u nastavi, po dobivanju suglasnosti Ministarstva, škola će sklopiti ugovor o radu na određeno vrijeme za vrijeme trajanja nastavne godine, kojim će se definirati međusobna prava i obveze. Radno vrijeme bit će određeno sukladno individualnim potrebama učenika s teškoćama u razvoju kojima će pomoćnici u nastavi pružati asistenciju za vrijeme nastave i izvan- učioničkih aktivnosti.

      Po sklapanju ugovora o radu i početku rada u školi partneru, pomoćnici u nastavi će biti upućeni na obavljanje zdravstvenog (sanitarnog) pregleda, sukladno važećoj zakonskoj obvezi za osobe koje obavljaju poslove u odgojno-obrazovnim ustanovama.

**V. POSTUPAK PRIJAVE**

       Kandidati koji se prijavljuju za radna mjesta pomoćnika u nastavi dužni su priložiti sljedeće dokumente:

* zamolba  (obvezno navesti datum i mjesto rođenja, adresu stanovanja te kontakt telefonski broj i e-mail, navesti preferiranu školu, navesti radno mjesto – PUN ),
* životopis (ukoliko je primjenjivo: navesti podatke o iskustvu u radu s djecom s teškoćama (naziv institucije / udruge / tvrtke, te trajanje),
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* potvrdu Hrvatskog zavoda za zapošljavanje ukoliko se radi o nezaposlenoj osobi,
* obostrana preslika osobne iskaznice,
* uvjerenje o nekažnjavanju ne starije od 3 mjeseca,
* potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika),
* vlastoručno potpisanu Privolu za prikupljanje osobnih podataka ( obrazac prijave na web stranici ).

**Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati, uz uvjet da isti završe prije početka rada. Organizacija i troškovi edukacije biti će pokriveni.**

       Kandidat koji ostvaruje pravo prednosti pri zapošljavanju, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na natječaj dužan je priložiti svu dokumentaciju koja omogućuje ostvarivanje navedenog prava ( rješenje, uvjerenje, potvrdu i sl. ).

       Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji ( „Narodne novine“ broj 121/17., 98/19. i 84/21. ), dužni su pored dokaza o ispunjavanju traženih uvjeta priložiti i sve potrebne dokaze. Dodatne informacije o dokazima koji su potrebni u svrhu ostvarivanja prednosti pri zapošljavanju, dostupne su na poveznici Ministarstva hrvatskih branitelja:

[Ministarstvo hrvatskih branitelja Republike Hrvatske - Zapošljavanje u državnoj službi (gov.hr)](https://branitelji.gov.hr/zaposljavanje-843/843),

[Popis dokaza za ostvarivanje prava prednosti pri zapošljavanju.pdf (gov.hr)](https://branitelji.gov.hr/UserDocsImages/MHB%20MEDVED/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

        Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“ broj 157/13., 152/14., 39/18. i 32/20. ) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

Kandidati koji iskazuju namjeru rada u više različitih škola, predmetnu dokumentaciju dostavljaju jedanput, a u zamolbi navode sve preferirane škole za rad.

**VI. ODABIR KANDIDATA**

       Odabir kandidata za pomoćnike u nastavi izvršit će Š*kolski odbor Osnovne škole Julija Benešića, Ilok.*

**VII. DOSTAVA PRIJAVA**

      Prijave se podnose preporučeno poštom ili predaju osobno u zatvorenoj omotnici na sljedeću adresu škole :

Osnovna škola Julija Benešića

Trg sv. Ivana Kapistrana 1

32236 Ilok

**s napomenom**

**„Prijava za obavljanje poslova pomoćnika u nastavi u Osnovnoj školi Julija Benešića, Ilok „**

**Rok za podnošenje prijava je 26. kolovoza 2021. godine. Nepotpune i nepravodobne prijave neće se razmatrati.**

**Ravnatelj školske ustanove: Miroslav Bošnjak, prof.**

     